Врз основа на член 112 од Законот за Јавна набавка (Сл. Весник на РСМ. 24/2019), раководното лице кај договорниот орган на ЈП “Стрежево“ Битола ја донесе следната:

# *О Д Л У К А*

За избор на најповолен понудувач

1. Согласно Извештајот од спроведената отворена постапка за доделување на договор за јавна набавка, како и доставениот предлог за избор на најповолна понуда од страна на Комисијата за јавни набавки, понудувачот:

* КОПЕНС ИНТЕРНАЦИОНАЛ ДОО СКОПЈЕ

се избира за најповолен понудувач за набавка на стоки – Храна за калифорниска пастрмка, за потребите на ЈП “Стрежево“ Битола.

2. Договорот за јавна набавка ќе се потпише после 10 дена од денот на приемот на одлуката со која се одлучува за поединечно право во постапката за доделување на договор за јавна набавка.

3. Се задолжуваат стручните служби, одговорни за спроведување на јавни набавки на ЈП “Стрежево“ Битола да ја спроведат оваа Одлука.

4. Оваа Одлука влегува во сила од денот на донесувањето.

**ОБРАЗЛОЖЕНИЕ:**

Комисијата за јавни набавки, формирана со одлука за јавна набавка во состав од:

* Љупчо Јанкуловски - претседател
* Марина Димитровска - член
* Љупчо Минчевски - член

и нивните заменици:

* Јоце Степановски - заменик претседател
* Александар Вангеловски - заменик член
* Соња Костадиновска - заменик член

по објавувањето на оглас бр. 06461/2019 од 19.08.2019 год., за доделување на договор за јавна набавка на стоки - Храна за калифорниска пастрмка на Веб страницата на Бирото за јавни набавки и објавен во Службен весник на РСМ, како на европско јавно гласило, достави Извештај од спроведената постапка.

Комисијата ги разгледа финансиските и техничките понуди на понудувачите:

* Копенс Интернационал ДОО Скопје
* ФармаВет ДООЕЛ Битола

во врска со условите и барањата наведени во тендерската документација и заклучи дека понудите на понудувачите се во согласност со барањата од истата така што беа предмет на понатамошна евалуација.

По извршена комплетна евалуација и на двата понудувачи, комисијата за јавни набавки го утврди следното:

* Понудувачот Копенс Интернационал ДОО Скопје ги исполна сите услови и барања наведени во тендерската документација вклучувајки ги условите од техничката спецификација како и документацијата побарана за докажување на способоста на понудувачите.
* Понудувачот ФармаВет ДООЕЛ Битола имаше бројни недостатоци во комплетноста на својата понуда. Истиот не ги исполни условите побарани во техничката и професионална способност, способноста за извршување на професионална дејност, економската и финансиска способност, а исто така не ги задоволи барањата од техничката спецификација. Согласно Законот за јавни набавки приложената понуда е неменлива, па така и техничката понуда која е дел од понудата не смее дополнително да се менува или дополнува. Од тие причини комисијата за јавни набавки одлучи понудата на овој понудувач да биде отфрлена.

Од причини што остана само една соодветна понуда, не постоеја услови за спроведување на електронска аукција.

Во Извештајот од спроведената постапка, согласно член 111 од законот, се содржи и извештајот за извршената евалуација на прифатливите понуди, извештајот за евалуација на техничката понуда од страна на стручните лица, како и предлогот за избор на најповолна понуда според критериумот за доделување на договор за јавна набавка - економски најповолна понуда врз основа на цената, утврден во огласот за доделување на договор за јавна набавка и во тендерската документација.

Одговорното лице на ЈП “Стрежево“ Битола го прифати извештајот на Комисијата за јавни набавки во кој е содржан предлогот за избор на најповолна понуда и согласно член 112 од Законот за јавни набавки одлучи како во диспозитивот на оваа Одлука.

**Правна поука:**

Согласно член 138 од Законот за јавни набавки секој економски оператор кој има правен интерес за добивање на договорот за јавна набавка или рамковната спогодба и кој претрпел или би можел да претрпи штета од евентуално прекршување на одредбите од овој закон, може да бара правна заштита против одлуките, дејствијата и пропуштањата за преземање дејствија од страна на договорниот орган во постапката за јавна набавка.

Согласно член 143, жалба се изјавува во рок од 10 (десет) дена од прием на одлуката за избор на најповолна понуда или за поништување, во однос на постапката на евалуација и избор на најповолна понуда, или за причините за поништување на постапката.

Согласно член 142, жалбата се доставува истовремено до Државната комисија за жалби по јавни набавки и договорниот орган преку ЕСЈН.

Подготвил: Марина Димитровска

Одобрил: Христиана Голубовиќ

**ЈП Стрежево Битола**

Директор

Методија Граматковски